

Előterjesztés Zalakaros Város Önkormányzata Képviselőtestületének 2022. augusztus 24-én tartandó ülésére

Napirend címe: Döntés OTP bankjegy automata elhelyezése tárgyában 
                     
Az előterjesztést készítette: Bognár Ottó Péter településstratégiai, hatósági és közbiztonsági 
                                             referens


Tisztelt Képviselőtestület!


[bookmark: _Hlk65831475]Az OTP Bank Nyrt. arról tájékoztatta a Hivatalt, hogy a Városháza bejárati portáljánál elhelyezett automatát ki fogja cserélni, tekintettel arra, hogy az már elavult, cserére szorul. Az új automata, mely ki- és befizetésre is alkalmas lesz a régi ATM helyére nem szerelhető be, mivel mintegy 10 cm-rel szélesebb. Az épület műanyag portálja miatt a meglévő hely kiszélesítése nehézkes, bonyodalmas, ezért egy kültéri automata elhelyezésének jóváhagyását kérik a helyszín megjelölésével.

Az elhelyezendő KIOSK-ról szóló tájékoztatást mellékelten csatolom.

Az OTP Bank Nyrt.-vel a bankjegykiadó automata rendelkezésre bocsátásáról kötött megállapodásra is tekintettel, javaslom, hogy az új ATM a Hivatal előtti területen, a meglévő telefonfülke mellett kerüljön elhelyezésre azzal, hogy áramellátása a Hivatal épületéből biztosítandó.  (A mellékelt fotón a pad helyén)


Határozati javaslat:

A Képviselőtestület:

1. Hozzájárul ahhoz, hogy az OTP Bank Nyrt. az önkormányzati épület bejárati portáljánál elhelyezett automatáját megszüntesse, és a Zalakaros, Gyógyfürdő tér 1. szám alatti 261/15 hrsz-ú önkormányzati területen 1 db kültéri bankjegykiadó automata részére ATM kioszkot építsen.
2. A kioszk építésének valamennyi költsége az engedélyes, OTP Bank Nyrt.-t terheli.
3. A döntésről az OTP Bank Nyrt.-t értesíteni kell.


Határidő:             2022. augusztus 31.
Felelős:               Novák Ferenc polgármester
Operatív felelős: Bognár Ottó Péter településstratégiai, hatósági és közbiztonsági referens
		     Dr. Szentgyörgyvölgyi Eszter, jegyző


Zalakaros 2022. augusztus 31.


                                                                                                    Novák Ferenc
                                                                                                     polgármester
